
Da li suprug može uzeti vjenčani dar od supruge koji joj je darovao ?


* 
* 
* 
* 
* 
* 
* 

 
Da li suprug može uzeti vjenčani dar od supruge koji joj je darovao ?

Svevišnji Allah rekao je: “A vama nije dopušteno da uzimate bilo šta od onoga što ste im darovali, osim ako se njih dvoje plaše da Allahove propise neće izvršavati. A ako se bojite da njih dvoje Allahove propise neće izvršavati, onda im nije grehota da se ona otkupi. To su Allahovi propisi, pa ih ne narušavajte! A oni koji Allahove propise narušavaju, nepravedni su.” (El-Bekara, 229)


Tu je i ajet: “O vjernici, zabranjuje vam se da žene kao stvari nasljeđujete, preko volje njihove, i da im teškoće pričinjavate, s namjerom da nešto od onoga što ste ima darovali prisvojite, osim ako budu očito zgriješile. S njima lijepo živite. A ako prema njima odvratnost osjetite, moguće je da je baš u onome prema čemu odvratnost osjećate Allah veliko dobro dao. Ako hoćete da jednu ženu pustite, a drugom se oženite, i jednoj od njih ste dali mnogo blaga, ne oduzimajte ništa od toga. Zar da joj to nasilno oduzmete, čineći očigledan grijeh? Kako biste mogli i oduzeti to kad ste jedno s drugim živjeli i kad su one od vas čvrstu obavezu uzele.” (En-Nisa, 1 9-21)


Abdullah b. Omer, radijallahu anhu, pripovijeda da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Jedan od najvećih grijeha  u Allaha jeste da se čovjek oženi te da se, nakon što zadovolji svoju potrebu, rastavi od žene uzevši vjenčani dar; da čotjek ne dadne najamniku njegovu nadoknadu; i da čovjek ubije životinju iz zabave. ”127


Propisi u vezi s poglavljem:


Prvo, nije dopušteno da čovjek uzme bilo šta od vjenčanog dara ukoliko želi pustiti ženu, pa makar joj kao mehr dao mnogo blaga, niti je dopušteno da je zlostavlja i udara kako bi se iskupila od njega.


Drugo, ako žena počini očiti grijeh, kao, naprimjer, blud ili pokaže neposlušnost ili govori bestidne riječi, čovjek će zahtijevati da mu se vrati mehr koji joj je dao i neće s njom biti u lijepom odnosu, sve dok mu ne vrati vjenčani dar i ne iskupi se od njega.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


